Els estudiants de la Universitat Jaume I podran certificar el seu nivell d'anglès amb Cambridge English Language Assessment 



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2014/01/2q/conveni-cambridge/&url=/com/noticies/2014/01/2q/conveni-cambridge/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2014/01/2q/conveni-cambridge/&url=/com/noticies/2014/01/2q/conveni-cambridge/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2014/01/2q/conveni-cambridge/&url=/com/noticies/2014/01/2q/conveni-cambridge/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2014/01/2q/conveni-cambridge/&url=/com/noticies/2014/01/2q/conveni-cambridge/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Els estudiants de la Universitat Jaume I podran certificar el seu nivell d'anglès amb Cambridge English Language Assessment Les proves estan obertes tant als alumnes del centre universitari com als ciutadans de Castelló en general

21/01/2014 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![Conveni Cambridge conveni-cambridge ConveniCambridge](/com/noticies/2014/01/2q/conveni-cambridge/ConveniCambridge.jpg)](#)

  Acte de signatura del conveni. | FOTO: DAMIÁN LLORENS

Cambridge English Language Assessment, departament d'avaluació d'anglès de la Universitat de Cambridge, la Universitat Jaume I i el Centre Examinador de Cambridge English a Castelló han signat un acord pel qual la universitat castellonenca reconeix la validesa dels certificats de Cambridge English per a demostrar el nivell d'anglès dels seus estudiants. La Universitat Jaume I actuarà com a seu per a la realització dels exàmens oficials que permeten obtenir aquests certificats; mentre que Skills Centro de Idiomas, el centre examinador per a la zona de Castelló, serà la institució examinadora i oferirà suport didàctic per a la preparació dels tests. D'aquesta manera, en la seua aposta pel multilingüisme l’UJI, que ja realitzava les proves de certificació de nivell ACLES, diversifica les opcions de certificar el nivell d'anglès en la universitat afegint els exàmens Cambridge English, de reconegut prestigi.   
  
Els certificats que el departament de la Universitat de Cambridge posa a la disposició de la Universitat Jaume I són el Cambridge English: Key, Preliminary, First, Advanced i Proficiency, amb els quals es cobreixen els principals nivells del Marc Comú Europeu de Referència per a les Llengües: del A2 al C2. Amb aquesta oferta, el centre universitari subratlla el seu compromís amb el futur laboral i acadèmic dels seus alumnes, ja que els certificats de la Universitat de Cambridge es troben entre els més reconeguts per institucions i empreses de tot el món.  
  
L'acord ha sigut signat per Vicent Climent, rector de la Universitat Jaume I; per Robin Gravina, gerent de Desenvolupament de Cambridge English Language Assessment a Espanya, en nom de Roger Johnson, conseller executiu en funcions de Cambridge English Language Assessment; i John Boulton, director de Skills Centro de Idiomas, centre examinador de Cambridge English a Castelló.   
  
En virtut de l'acord subscrit, s'estableix un marc de col·laboració per a l'assessorament i avaluació de la llengua anglesa dels estudiants de la Universitat Jaume I del qual també podran beneficiar-se els habitants de la ciutat. D'aquesta manera, la Universitat Jaume I es converteix en «Centre Col·laborador Universitari» de Cambridge English Language Assessment, una distinció amb la qual se cerca crear llaços ferms entre el departament de la Universitat de Cambridge i altres institucions universitàries com una forma d'enriquiment mutu.   
  
El rector de la UJI, Vicent Climent, ha mostrat la seua satisfacció per la signatura d'aquest conveni que «reforça la nostra aposta pel multilingüisme, ja que considere que avui dia, en un món tan global, és una de les eines més necessàries no solament per als estudiants, sinó també per als ciutadans».   
  
Per la seua banda, Robin Gravina, gerent de Desenvolupament de Cambridge English Language Assessment a Espanya, s'ha mostrat orgullós de poder oferir a alumnes de la Universitat Jaume I de Castelló els seus exàmens. «La possibilitat de certificar el seu nivell d'anglès els obrirà portes en el món laboral amb el qual pròximament s'enfrontaran, així com a la seua plena integració en el marc d'ensenyament superior del pla de Bolonya. En aquest sentit, la col·laboració entre universitats és un pas fonamental en la construcció d'Europa», ha afegit.   
  
Finalment, John Boulton, director de Skills Centro de Idiomas, centre examinador de Cambridge English a Castelló, ha destacat la importància de dotar d'eines idiomàtiques als universitaris perquè prosperen en la societat actual, cada vegada més globalitzada. «Aqueix és un dels objectius dels certificats de Cambridge English i ens alegrem d'haver-los posat a la disposició dels alumnes de la Universitat Jaume I», ha subratllat.  
  
Aquest conveni ha sigut inspirat per la importància creixent del coneixement de les llengües, en general, i de l'anglès, en particular, en una Europa multicultural i en l'espai universitari creat sota el procés de Bolonya; a més, es valora el prestigi mundial de Cambridge English Language Assessment com a institució certificadora de la llengua anglesa.  
  
  
  
**Sobre Cambridge English Language Assessment:**  
  
Prop de 4 milions de persones realitzen cada any els certificats de Cambridge English Language Assessment, departament de la Universitat de Cambridge, en 130 països i són reconeguts per més de 12.000 departaments governamentals, universitats i ocupadors a tot el món.  
Un extens programa de pilotatge i validació assegura que les preguntes i tasques proposades en els exàmens determinen de forma exacta els coneixements reals de les persones avaluades. El compromís de Cambridge English Language Assessment amb l'excel·lència se sustenta en un equip permanent de al voltant de 300 persones i en més de 10.000 examinadors especialistes.  
  
Cambridge English Language Assessment és membre fundador de l'Associació Europea d'Examinadors de Llengües, en anglés Association of Language Testers in Europe (ALTE), i treballa estretament amb altres agències d'avaluació, escoles i acadèmies de tot el món per a recolzar el desenvolupament dels exàmens d'idiomes, tant en el seu vessant teòric com pràctic com a eina per a assegurar el correcte domini i certificació de les llengües estrangeres.   
Per a més informació: [www.cambridgeesol.org/](http://www.cambridgeesol.org/)  
  
  
**Sobre Universitat Jaume I:**   
La Universitat Jaume I de Castelló (UJI) és la universitat pública del nord de la Comunitat Valenciana (Espanya). Creada en 1991, l’UJI s'ha posicionat des dels seus inicis com una universitat europea, amb vocació internacional, però al mateix temps com una institució pròxima, caracteritzada pel tracte personalitzat, l'alta participació dels seus 15.000 estudiants en la vida universitària i un únic campus, modern, funcional i sostenible. 

L’UJI ha apostat des dels seus orígens pel multilingüisme, un dels vuit principis del seu model educatiu. Així, l'actual Pla Plurianual de Multilingüisme persegueix la integració de llengües, la internacionalització dels estudis i la recerca, la mobilitat i l’ocupabilitat, entre altres objectius, per a aconseguir un major coneixement i competència en llengües de la comunitat universitària i de la societat en general.  
Per a més informació: <http://ujiapps.uji.es/institucional/>

[Fotografies](https://www.uji.es/noticies/foto/num&id_a=35163813)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00